Diari Oficial de la Generalitat Valenciana


Sumari del DOGV 5313, del 28-07-2006 (2006/7938)

Notificació a María Elisa Doménech Suller i altre de la sentència dictada en les actuacions del juí ordinari número 433/2004.
-----------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7938


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació a María Elisa Doménech Suller i altre de la sentència dictada en les actuacions del juí ordinari número 433/2004. [2006/Q7938]  
Procediment: juí ordinari 433/2004  
Demandant: sindicatura de la fallida d'Embutidos Barberá, SA  
Procuradora: Rosana Inglada Cubedo  
Demandats: María Elisa Doménech Suller i Miguel Barberá Doménech  
Míriam Muñoz Peiró, secretària del Jutjat de Primera Instància número 1, en done fe i testimonie:  
Que en l'assumpte a què es fa referència que se seguix en este jutjat s'ha dictat la sentència número 75/2005, de data 29 d'abril de 2005, que té l'encapçalament i la decisió que, literalment, diuen:  
«Juí ordinari número 433/2004  
Demandant: sindicatura de la fallida d'Embutidos Barberá, SA  
Demandats: María Elisa Doménech Suller i Miguel Barberá Doménech  
Sentència número 75/2005  
Castelló de la Plana, 29 d'abril de 2005  
Sofía Díaz García, magistrada jutgessa del Jutjat de Primera Instància número 1 d'esta ciutat i partit judicial, ha vist les precedents actuacions de juí ordinari registrades amb el número 433/2004, instades per la procuradora Rosana Inglada Cubedo en nom i representació de la sindicatura de la fallida de l'entitat Embutidos Barberá, SA, assistida pel lletrat Luis Benedito Prades contra María Elisa Doménech Suller i Miguel Barberá Doménech en exercici d'acció de reclamació de quantitat, resolc:  
Decisió  
Que amb l'estimació de la demanda interposada per la procuradora dels tribunals Rosana Inglada Cubedo, en nom i representació de la sindicatura de la fallida de la mercantil Embutidos Barberá, SA, declare que:  
1. María Elisa Doménech Suller i Miguel Barberá Doménech han incorregut en mora pel fet de no haver pagat des del dia 2 de novembre de 1994 a l'entitat Embutidos Barberá, SA, la quantitat de 27.045,54 euros, corresponent al 75% del valor de les accions subscrites en l'ampliació de capital acordada en la Junta de 2 de novembre de 1991, en concret les accions 80 a 200, ambdues inclusivament.  
2. Condemnem els demandats a reintegrar, cada un d'ells, a l'entitat Embutidos Barberá, SA, la quantitat de 13.522,77 euros, més 7.523,69 euros corresponents a interessos legals reportats des del dia 2 de novembre de 1994 fins a la data de presentació de la demanda.  
3. I tot això més els interessos legals des de hui d'interpel·lació judicial, amb expressa imposició de les costes causades.  
Notifiqueu la present resolució a les parts i indiqueu-los que contra esta resolució podran interposar un recurs d'apel·lació en el termini de cinc dies des de la notificació d'esta resolució, recurs que es prepararà davant este mateix jutjat i per a la remissió posterior davant l'Audiència Provincial, en la forma establida en els articles 457 i següents de la Llei d'Enjudiciament Civil.  
Lliureu un testimoniatge d'esta resolució perquè conste en actuacions, i porteu l'original al llibre de sentències».  
El que s'ha inserit anteriorment concorda bé i fidelment amb l'original, al qual em remet, i perquè conste en el Diari Oficial de la Generalitat, expedisc i firme el present edicte.  
Castelló de la Plana, 4 de juliol de 2006.. La secretària: Míriam Muñoz Peiró.